**Dr. Farkas Kristóf Vince agrármérnök, történész,**

**a Jászok Egyesülete Elnökségének tagja**

**szakmai életrajza**

Dr. Farkas Kristóf Vince 1986. július 7-én született Hatvanban.

Általános iskolai tanulmányait Jászfényszarun, középiskolai tanulmányait Gödöllőn, a Premontrei Szent Norbert Gimnáziumban végezte. 2010-ben a Szent István Egyetemen környezetgazdálkodási agrármérnök, 2011-ben az Eötvös Loránd Tudományegyetemen történész végzettséget szerzett. 2016-ban a Károli Gáspár Református Egyetemen megvédte PhD értekezését.

2011-ben a Honvédelmi Minisztérium Hadtörténeti Intézet és Múzeumban állománykezelő.

2012 és 2013 között Jászfényszarun a Városi Könyvtárban kulturális menedzser. 2013 és 2019 között a jászberényi Jász Múzeumban történész. 2015-től pedig egyéni vállalkozó is.

Számos társadalmi szervezet tagja. Társadalmi tisztségei: 2012-től a Jászok Egyesülete Elnökségének tagja, 2017-től a Jász Helytörténeti Kör (Jászberény) elnöke. 2020-tól a Bedekovich Lőrinc Népfőiskolai Társaság (Jászfényszaru) alelnöke.

Nős, két gyermek édesapja. Jászfényszarun él.